kardosdrur/scandi-wiki huggingface dataset:
Erzberg

Erzberg er et bjerg i den østrigske delstat Steiermark. Erzberg ligger i Eisenerzer Alperne, der er den sydlige del af Ennstaler Alperne. Bjerget har verdens største forekomst af siderit, og udvindingen af jern fra bjerget sker på 30 terrasser. Der brydes årligt 2 mio. tons jernmalm, som transporteres til stålværker i bl.a. Linz.

Malmbrydningen på Erzberg var allerede kendt hos romerne, der importerede norisk jern i begyndelsen af 400-tallet f.kr. De første skriftlige kilder på malmbrydningen findes fra 1171. Frem til 1800-tallet skete malmbrydningen i underjordiske grubber, men i 1820 begyndte man med terrassebrudene.

Den underjordiske malmbrydning blev stoppet i 1986, og dele af grubberne er i dag mål for turister, hvor der er tilgang til 820 m grubbegange på to nivaeuer.

Steiermark
Bjerge i Østrig
Christian Fuchs

Christian Fuchs (født 7. april 1986) er en østrigsk tidligere professionel fodboldspiller, som i dag arbejder som  assistenttræner hos Major League Soccer-klubben Charlotte FC.

Klubkarriere

Tidlige karriere 
Fuchs begyndte sin karriere hos Wiener Neustädter i de lavere østrigske rækker, før han i 2003 skiftede til SV Mattersburg. Fuchs etablerede sig over de næste år som en vigtig del af Mattersburg-mandskabet, hvor han spillede mere end 150 kampe for klubben.

Fuchs skiftede i juli 2008 til VfL Bochum. Han skiftede i juli 2010 til Mainz 05 på en lejeaftale.

Schalke 04 
Fuchs imponerede i sin ene sæson med Mainz, og blev i juni 2011 hentet af Schalke 04. Hans første to sæsoner med klubben var hand en fast del af førsteholdet, men han var især plaget af en knæskade senere, og spillede som resultat mindre.

Leicester City 
Fuchs skiftede til Leicester City efter kontraktudløb hos Schalke i juli 2015. Fuchs var i sin debutsæson med til at vinde Premier League imod alle odds, og blev dermed den første østrigske spiller til at vinde ligaen siden Alex Manninger i 1998. Fuchs mistede dog sin plads i holdet løbende, og fra 2018-19 sæsonen var hans spilletid begrænset. Fuchs blev dog i klubben hele vejen til juli 2021.

Charlotte FC 
Det blev i juni 2021 annonceret at Fuchs ville skifte til det nye MLS-hold Charlotte FC. Eftersom at Charlotte FC først ville begynde at spille i 2022 sæsonen, blev Fuchs udlejet til USL Championship-holdet Charlotte Independence i resten af 2021 sæsonen.

Fuchs annoncerede i januar 2023, at han stoppede som spiller.

Landsholdskarriere

Ungdomslandshold 
Fuchs har repræsenteret Østrig på flere ungdomsniveauer.

Seniorlandshold 
Fuchs debuterede for Østrigs landshold den 23. maj 2006. Han var del af Østrigs trupper til EM 2008 og 2016.

Han blev i august 2012 udnævnt som landsholdets anfører. Efter Østrigs elimination fra EM 2016 besluttede Fuchs at gå på pension fra landsholdet. Han opnåede 78 kampe for Østrigs landshold.

Trænerkarriere

Charlotte FC 
Som del af Fuchs pensionering som spiller, blev det annonceret, at han ville begynde sin trænerkarriere som assistenttræner hos Charlotte FC.

Titler 
Schalke 04

 DFL-Supercup: 1 (2011)

Leicester City

 Premier League: 1 (2015–16)
 FA Cup: 1 (2020–21)

Individuelle

 Kickers Bundesliga Sæsonens hold: 2 (2010–11, 2011–12)

Referencer

Eksterne henvisninger 

 Christian Fuchs på Schalke 04
 Christian Fuchs på Transfermarkt.co.uk

Fodboldspillere fra Østrig
Fodboldlandsholdsspillere fra Østrig
Fodboldspillere fra SV Mattersburg
Fodboldspillere fra VfL Bochum
Fodboldspillere fra Mainz 05
Fodboldspillere fra FC Schalke 04
Fodboldspillere fra Leicester City F.C.
Fodboldspillere fra Charlotte FC
Fodboldspillere fra Charlotte Independence
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2016
Mostviertel

Mostviertel er et regionalt område i den østrigske delstat Niederösterreich. Mod nord afgrænses området af Donau mod Waldviertel og Weinviertel, mod syd til delstaterne Oberösterreich og Steiermark og mod øst til Industrieviertel med Wienerwald.

Geografi 
Niederösterreich er inddelt i fire regioner, og udover Mostviertel er det Industrieviertel, Weinviertel og Waldviertel. Inddelingen har ingen administrativ eller politisk betydning.

Mostviertel har et samlet areal på omkring 5.500 m².

Distrikter 
Mostviertel består af følgende distrikter:

 Amstetten
 Waidhofen an der Ybbs
 Scheibbs
 Melk syd for Donau
 Lilienfeld
 Tulln syd for Donau
 St. Pölten (Statutarby)
 St. Pölten-Land

Erhverv 
Navnet Mostviertel kommer af den most af æbler og pærer, der produceres i righoldige mængder i området, idet området mellem floderne Ybbs og Enns giver frugtavlen gode vilkår. Området er derfor også præget af landbrug med megen frugtavl, men der er også en større andel af jern- og stålforarbejdende industri, hvilket historisk skyldes tilførslen af jern fra Erzberg i delstaten Steiermark, der i dag er erstattet af halvfabrikata fra de store stålfabrikker i Linz. Hertil kommer træforarbejdende industri og en række papirfabrikker.

Niederösterreich
Ümit Korkmaz

Ümit Korkmaz (født 17. september 1985 i Wien, Østrig) er en østrigsk fodboldspiller af tyrkisk afstamning, der spiller som kantspiller hos Karabakh Wien. Han har tidligere spillet for blandt andet FC Ingolstadt 04 og Eintracht Frankfurt i Tyskland samt SK Rapid Wien i hjemlandet.

Landshold 
Ümit står (pr. april 2018) noteret for 10 kampe for Østrigs landshold. Han var blandt andet en del af landets trup til EM i 2008 på hjemmebane.

Personlige liv  
Korkmaz er født af tyrkiske forældre.

Eksterne henvisninger 

Fodboldspillere fra Østrig
Fodboldspillere fra Rapid Wien
Fodboldspillere fra VfL Bochum
Fodboldspillere fra Eintracht Frankfurt
Personer fra Wien
Deltagere ved det europæiske mesterskab i fodbold 2008
Ludovic Magnin

Ludovic Magnin (født 20. april 1979 i Lausanne, Schweiz) er en schweizisk fodboldspiller, der spillede som forsvarsspiller. I løbet af sin karriere nåede han at optræde for tre andre schweiziske hold, FC Zürich, Yverdon Sport og AC Lugano, samt for de tyske klubber Werder Bremen og VfB Stuttgart.

Med både Werder Bremen og VfB Stuttgart har Magnin vundet det tyske mesterskab, ligesom han i 2004 sikrede sig DFB-Pokaltitlen med Werder.

Landshold 
Magnin nåede i sin tid som landsholdspiller (2000-2010) at spille 63 kampe og score 3 mål for Schweiz' landshold, som han debuterede for i år 2000. Han var blandt andet en del af landets trup til EM i 2008 på hjemmebane, og havde før det også deltaget ved EM i 2004 og VM i 2006. Han blev også udtaget til VM i 2010 i Sydafrika.

Titler 
Bundesligaen
 2004 med Werder Bremen
 2007 med VfB Stuttgart

DFB-Pokal
 2004 med Werder Bremen

Eksterne henvisninger 

Fodboldspillere fra Schweiz
Fodboldspillere fra Yverdon-Sport FC
Fodboldspillere fra Werder Bremen
Fodboldspillere fra VfB Stuttgart
Personer fra Lausanne
Fodboldspillere fra FC Lugano
Fodboldspillere fra FC Zürich
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Fodboldtrænere fra Schweiz
Stéphane Grichting

Stéphane Grichting (født 30. marts 1979 i Sierre, Schweiz) er en schweizisk tidligere fodboldspiller, der spillede som forsvarsspiller. Gennem karrieren repræsenterede han FC Sion og Grasshopper i hjemlandet samt franske Auxerre.

Landshold 
Grichting nåede i sin tid som landsholdsspiller (2004-2011) at spille 45 kampe og score ét mål for Schweiz' landshold. Han var blandt andet en del af landets trup til EM i 2008 på hjemmebane, og deltog også ved VM i 2006 i Tyskland samt VM i 2010..

Eksterne henvisninger 

Fodboldspillere fra Schweiz
Fodboldspillere fra FC Sion
Fodboldspillere fra AJ Auxerre
Fodboldspillere fra Grasshopper-Club Zürich
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Martin Åslund

Martin Åslund (født 10. november 1976) er en svensk tidligere fodboldspiller, der senest spillede for den svenske klub Assyriska.

Han spillede i Viborg FF fra august 2005 til vinteren 2007. Her forlod han klubben efter en turbulent tid med bl.a. trænerfyring, og han var også selv ude med kritik af klubben.

Åslund fik debut på det svenske landshold i 1998 og har i alt opnået 4 kampe for nationalmandsskabet.

Eksterne henvisninger 

Fodboldspillere fra Sverige
Fodboldspillere fra Viborg FF
Fodboldspillere fra AIK Fotboll
Fodboldspillere fra Djurgårdens IF Fotboll
Fodboldspillere fra IFK Norrköping
Fodboldspillere fra Assyriska
Personer fra Stockholm
Hans V. Bischoff

Hans Vilhelm Bischoff (født 2. oktober 1932 på Amtssygehuset i Næstved, død 26. marts 2021 på Rigshospitalet) var en dansk journalist og tidligere studievært.

Bischoff blev uddannet journalist på B.T. og Berlingske Aftenavis i 1955. Han var derefter ansat ved Information og på nyhedsmagasinet NB!, men kom i 1975 til DR, hvor han fik sit folkelige gennembrud. Her var han bl.a. vært på TV Avisen, Morgennisserne, Hvornår var det nu det var?, ligesom han var vært på DR's dækning af folketingsvalg adskillige år i træk, senest i 1994. I 2001 medvirkede han dog i en valgoptaktsudsendelse som følge af folkekrav på internettet om at få ham tilbage på skærmen. Han gik på pension i 2002. Bischoff var i sin tid på tv kendt for at kunne forklare komplicerede økonomiske spørgsmål på en pædagogisk facon.

I 2010 blev han gift med Hanne Kirkeberg.

I en årrække var han formand for Publicistklubben, hvor han senere var æresmedlem. Han boede fra 1960 i Dragør, hvor han var engageret i byens borgerforening. Fra 1986 havde han også et hus på den græske ø Syros.

Anerkendelser 
 1968: Cavlingprisen (for påvisningen af fejl og mangler ved indsamlingen af materiale til beregning af pristallet og som anerkendelse af hans journalistiske behandling af det økonomiske stof)
 1974: Merkur-Guldmedaljen
 1991: Danmarks Radios Sprogpris

Kilder

Eksterne henvisninger 
 
 

Journalister fra Danmark
Journalister ved Berlingske
Tv-værter fra Danmark
Ansatte i DR
Journalister ved BT
Cavlingprismodtagere
Modtagere af DR's Sprogpris
Herlovianere
Personer i Kraks Blå Bog (afdøde)
Gelson Fernandes

Gelson Fernandes (født 2. september 1986 i Praia, Kap Verde) er en schweizisk fodboldspiller af kapverdisk afstamning, der spiller som midtbanespiller hos den tyske klub Eintracht Frankfurt. Tidligere har han spillet for blandt andet FC Sion i sit hjemland samt for engelske Manchester City F.C. samt for Saint-Étienne. Derudover har han været udlejet til Chievo Verona, Leicester City og Udinese.

Personlige liv 
Fernandes ankom til Schweiz med sin mor i en alder af fem fra Kap Verde. Familien bosatte sig i Sion, da hans far arbejdede for fodboldklubben FC Sion . Han kan tale portugisisk som er det det officielle sprog i hans fødeby, Kap Verde, og ifølge den tidligere Manchester City holdkammerat Micah Richards, taler han også 5 andre flydende sprog, nemlig: Engelsk, fransk, tysk samt italiensk. 

Han er fætter til den portugisiske fodboldspiller Manuel Fernandes og den schweiziske fodboldspillere Adilson Tavares Varela, bedre kendt som Cabral.

Landshold 
Fernandes står (pr. april 2018) noteret for 57 kampe og to scoringer for Schweiz' landshold. Han var blandt andet en del af landets trup til EM i 2008 på hjemmebane og VM i 2010 i Sydafrika.

Eksterne henvisninger 

Fodboldspillere fra Schweiz
Fodboldspillere fra Stade Rennais FC
Fodboldspillere fra Eintracht Frankfurt
Fodboldspillere fra FC Sion
Fodboldspillere fra Manchester City F.C.
Fodboldspillere fra AS Saint-Étienne
Fodboldspillere fra Leicester City F.C.
Fodboldspillere fra Udinese Calcio
Fodboldspillere fra Sporting Clube de Portugal
Fodboldspillere fra SC Freiburg
Fodboldspillere fra A.C. ChievoVerona
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Danske Havne

Danske Havne er en dansk brancheorganisation, der består af 64 erhvervshavne i Danmark. 

Organisationen blev dannet som Sammenslutningen af danske Havne i 1917. Danske Havne har til formål at skabe rammer for vidensdeling og netværk internationalt, at sikre havnenes muligheder og formidle viden om havnene samt at repræsentere havnene i forhold til det politiske system, herunder EU. Danske Havne finansieres primært via kontingent fra medlemshavnene, men udbyder også konsulentopgaver og kurser. 

Danske Havne er medlem af International Association of Ports and Harbors, European Sea Ports Organisation samt The International Association Navigation.

Danske Havne ledes overordnet af en bestyrelse, hvis formand er Carsten Aa, der også er direktør for Odense Havn. Næstformand er Thomas Kampmann, der til dagligt er direktør for Køge Havn.

Organisationens sekretariat er beliggende på Bredgade 23 i København, og Tine Kirk Pedersen er direktør.

Eksterne henvisninger 
 Danske Havnes hjemmeside

Etableret i 1917
Havne
Biomedicin

Biomedicin, også kendt som teoretisk medicin, molekylær medicin og medicinalbiologi, er en naturvidenskabelig disciplin, der er nært beslægtet med lægevidenskab, dyrlægevidenskab, farmaci, biokemi, kemi, biologi, histologi, genetik, anatomi, fysiologi, patologi og bioteknologi.

Biomedicin bidrager bl.a. til udvikling af nye behandlingsformer og lægemidler gennem forskning i hvordan og hvorfor sygdomme som f.eks. kræft opstår. Derudover bidrager det også til grundforskningen, så vi bliver klogere på menneskekroppen og de mekanismer der enten holder os i live eller gør os syge.

I Danmark foregår uddannelse og forskning inden for biomedicin på Syddansk Universitet, Roskilde Universitet, Aarhus Universitet, Aalborg Universitet og Københavns Universitet.

Biologi
Lægevidenskab
Paradise Lost

Paradise Lost har flere betydninge og kan referere til:
 Paradise Lost (digt) – et episk digt af John Milton.

Indenfor musik:
 Paradise Lost (Penderecki) – en opera fra 1978 i to akter af Krzysztof Penderecki
 Paradise Lost: Shadows and Wings – en opera fra 2007 af Eric Whitacre
 "Paradise Lost" – en sang af Kaya fra albummet Glitter (2006)
 "Paradise Lost" – en sang af Morgana Lefay fra albummet The Secret Doctrine (1993)
 Paradise Lost (band) – et britisk gotisk metal band
 Paradise Lost (Paradise Lost album) – et album fra 2005 af bandet Paradise Lost
 Paradise Lost (Cirith Ungol album) – et album fra 1991 af bandet Cirith Ungol
 Paradise Lost (Symphony X album) – et album fra 2007 af bandet Symphony X
 Paradise Lost (Minori Chihara single) – et album fra 2008 af den japanske sangerinde Minori Chihara

Indenfor film og tv:
 Paradise Lost (TV film) – en tv-version fra 1971 af Clifford Odets film fra 1935
 Paradise Lost: The Child Murders at Robin Hood Hills – en dokumentarfilm fra 1996
 Paradise Lost 2: Revelations – en efterfølger fra 2000 til filmen Paradise Lost: The Child Murders at Robin Hood Hills
 Kamen Rider 555: Paradise Lost – en film fra 2003
 Paradise Lost (film) eller Turistas – en skrækfilm fra 2006
 "Paradise Lost" (Star Trek: Deep Space Nine) – et afsnit fra 1996 i tv-serien Star Trek: Deep Space Nine
 "Paradise Lost" (Stargate SG-1) – et afsnit fra 2003 i tv-serien Stargate SG-1
 "Paradise Lost" (Eureka Seven episode) – et afsnit fra 2005 i animeserien Eureka Seven
 "Paradise Lost" (The Unit) – et afsnit fra 2007 i tv-serien The Unit
 "Paradise Lost" (Bionic Woman) – et afsnit fra 2007 i tv-serien Bionic Woman

Anden brug:
 Paradise Lost (video game) – et arcade spil fra 2007 af Far Cry Instincts
 Paradise Lost (Shadowrun eventyr) – et videospil fra 1994 af Nigel Findley

Se også 
 Lost Paradise
U 20

U 20 var en tysk ubåd, der blev søsat den 18. december 1912 på værftet i Danzig, i dag Gdańsk. Ubåden indgik i Kaiserliche Marine.

Det var en dobbeltskroget, oceangående ubåd, der var blandt de første undervandsbåde med dieselmotorer. 

U 20's aktionsområde lå i Atlanterhavet vest for England og Irland. I december 1914 blev kaptajn Walther Schwieger chef for ubåden. Han nåede som chef for U 20 at sænke 36 skibe med en samlet tonnage på 144.300 tons, heraf det 31.550 tons tunge passagerskib RMS Lusitania i 1915.

U 20 endte sine dage med en grundstødning ved den jyske vestkyst ved Harboøre kyst ud for Vejlby 4. november 1916 ved ca. 22-tiden. Her blev den sprængt dagen efter lidt over kl. 12 af bådens egen besætning, idet man lod en af bådens torpedoer eksplodere inde i selve ubåden.

I 1925 besluttede Marineministeriet, at vraget af U 20 skulle bortsprænges af hensyn til navigationssikkerheden, som det hed sig, og med hjælp fra 600 kg sprængstof lykkedes det at fjerne de historiske rester fra havets overflade.

I dag kan flere effekter fra ubåden beses på Sea War Museum i Thyborøn, herunder en 88 mm kanon.

Tekniske data 
U 20 vejede 650 tons, med last 837 tons, heraf 87 tons brændstof. Den var 50,50 m lang, 4,05 m bred og havde en dybgang ved overfladesejlads på 3,58 m, ved periskopdybde på 8,10 m

Den havde MAN dieselmotorer på 1.200 hk og 2 bronzeskruer. Dens overfladefart var på 15,4 knob og i neddykket tilstand 9,5 knob. Den havde en rækkevidde på 7.600 sømil og en dykkedybde på 50 m. 

U 20's armering bestod af fire 50 cm torpedorør og en 88 mm kanon. Besætningen bestod af 35 mand. 

1. verdenskrig
Undervandsbåde fra Tyskland
Bullionisme

Bullionisme er en økonomisk tankegang, som definerer velstand på grundlag af den pågældendes beholdning af ædelmetaller. Det er en tidligere primitiv form for merkantilisme som blev indført i Europa i 1500-tallet. Bullionismen lå til grund for senmiddelalderens og oplysningstidens internationale økonomi og handelsantagelser, som netop er udtrykt i merkantilismen.

Denne for merkantilismen særegne opvurdering af pengenes betydning skete under indtryk af virkningen af den stærke forøgelse i Europas ædelmetalforråd, som indtrådte efter Amerikas opdagelse. Metalstrømmen fandt først vej til Spanien og gjorde for en tid dette land til Europas rigeste og mægtigste stat, og herfra spredte den sig gennem handelen til de øvrige europæiske lande. Man misforstod imidlertid årsagssammenhængen: Spaniens voksende rigdom stammede simpelt hen fra den store fortjeneste, hvormed det erhvervede metal kunne afsættes til andre lande. Prisen på sølv var på dette tidspunkt meget høj i Europa, og driften af de rige amerikanske sølvminer var i høj grad lønnende. Det var ikke ganske ubegrundet, at interessen under de daværende forhold særligt knyttede sig til ophobningen af ædelmetaller: i de fleste lande herskede endnu den fra middelalderen overleverede naturaløkonomi, og så længe, dette system var rådende, var man i det væsentlige udelukket fra at opnå de fordele, som gennemførelse af arbejdsdeling kunne bringe. Nu løstes imidlertid med pengeøkonomiens fremtrængen de bundne kræfter, og med den voksende handel indledtes den omordning af samfundene efter principperne om arbejdsdeling, som siden fortsatte. 

Erkendelsen heraf lader sig imidlertid ikke almindeliggøre derhen, at en pengeforøgelse altid afsætter sådanne, heldbringende virkninger. Øges pengemængden ud over, hvad der under de givne forhold tiltrænges, er den naturligste brug, som kan gøres af det overskydende, at udføre og ombytte det mod mere nyttige ting. At hindre dette, er unaturligt og i længden også umuligt. Øges pengemængden, vil pengenes værdi falde i forhold til andre varer, og pengene vil da efterhånden søge ud af landet derhen, hvor der hersker knaphed, og hvor deres værdi følgelig er højere.

Se også 
 Guldstandard

Merkantilisme
Balintawak

Balintawak, også kendt som Balintawak Eskrima eller Balintawak Arnis, er en stil inden for filippinsk kampkunst udviklet af Venancio "Anciong" Bacon i 1950'erne og systematiseret af dennes elev Jose Villasin. Venancio Bacon modtog tidligere undervisning af Lorenzo Saavedra. Stilarten er opkaldt efter Cebu City's Balintawak Self Defense Club, hvor den oprindeligt blev undervist i. 
Til gengæld tog klubben sit navn efter gaden af sin beliggenhed Balintawak Street, hvor de oprindelige Balintawak-mestre trænede.

Curriculum 
Balintawak underviser hovedsagelig i enkel stokkefægtning, i et duellerende format, nogle gange bruges en lille stok til at simulere en dolk. Bacon udviklede denne enkle stokketeknik, under sine workouts og træning sammen med andre medlemmer af "the Doces Pares Club" før 2. Verdenskrig, han ville stikke folk med hans træ-dolk til træningsbrug. Nogle siger hans dolk blev taget fra ham af Saavedra, mens andre siger, at han simpelthen blev bedt om ikke at træne med den. Uanset hvad, fik Bacon med hjælp fra Atty. Jose Villasin udviklet og optimeret sine teknikker baseret på enkelt stokkearbejde. 

Jose Villasin, under vejledning af Bacon, udviklede de tolv grundlæggende angreb, som nu bruges verden over. Balintawak bruger tolv grundlæggende angreb, fordi den menneskelige krop er begrænset i bevægelse. 
Disse tolv angreb danner grundlaget hvorfra en praktiserende udøver kan udvikle, grundlæggende, semi-avanceret og avancerede bevægelser.
Der er kun to formelle ranks udstedt af Balintawak Arnis. Der yderligere har udvidet teknikker i disse rækker af otte niveauer:

Afslutning af Art

 Niveau 1 – 12 grundlæggende angreb
 Niveau 2 – forsvar og modangreb
 Niveau 3 – grupperingssystemer
 Niveau 4 – "butting"-teknikker
 Niveau 5 – afvæbning
 Niveau 6 – semiavancerede teknikker

Alle teknikker skal udføres med magt, kontrol, og krops-mekanik. En studerende vil automatisk dumpe "Afslutning af Art"-testen, hvis de taber deres stok, bruger bandeord eller får utilsigtet kontakt med deres partner.

 Fuldt kvalificeret instruktør
 Level 7 – Avanceret fodarbejde
 Level 8 – Fuldt kvalificeret instruktør

Generelt vil en praktiserende udøver have behov for at blive undervist i to til tre år for at opnå fuldt kvalificeret instruktørstatus, fordi en elev der har modtaget deres undervisning skal bestå "Afslutning af Art"-testen, og de har brug for at udvikle 24 teknikker, der er både unikke og effektive.

Se også 
 Kendo

Noter 

Kampsport
Den græske uafhængighedskrig

Den græske uafhængighedskrig (1821–1829), også kaldt den græske revolution eller den græske frihedskrig, var en krig grækerne begyndte for at opnå selvstændighed for Grækenland i forhold til det Osmanniske Rige. Efter en lang og blodig krig og med hjælp fra stormagterne fik Grækenland selvstændighed ved Konstantinopeltraktaten i juli 1832. Grækerne blev dermed det første folkeslag under det Osmanniske Rige, som fik selvstændighed. Uafhængighedsdagen den 25. marts 1821 er græsk nationaldag.

Eksterne henvisninger 

Uafhængighedskrig
Osmanniske Rige
Svend Hugger

Svend Dinnes Hugger  (født 22. marts 1925 i Dalum, død 2017) var en dansk fodboldspiller og -træner.

Som spiller spillede han for OB og opnåede 2 kampe for A-landsholdet i 1950 med store nederlag til Østrig og Sverige.

Som træner stod han i spidsen for OB, Svendborg fB, Ikast fS, Køge Boldklub, Ballerup IF, B 1913, Silkeborg IF, Herning Fremad og Viborg FF.

Referencer

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldtrænere fra Danmark
Fodboldtrænere fra Viborg FF
Fodboldtrænere fra Odense Boldklub
Fodboldtrænere fra Silkeborg IF
Personer fra Odense
Dollhouse

Dollhouse er en amerikansk tv-serie skabt af Joss Whedon. 

Serien debuterede på FOX den 13. februar 2009, og der kom en anden sæson, på trods af lave seertal til den første. Derefter blev tv-serien aflyst.

Eksterne henvisninger 
 
 Dollhouseofficielt website (FOX) 
 Dollhouse på TVSerie-Guiden.dk 

Dramaserier fra USA
Science fiction-tv-serier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Fox Broadcasting Company
Månens bagside (film)

Månens bagside, originaltitel La face cachée de la lune, er en film fra 2003 instrueret af Robert Lepage.  Filmen er baseret på skuespillet af samme navn af Lepage og Adam Nashman. Filmen finder sted under rumkapløbet mellem Sovjetunionen og USA i 1960'erne. Hovedpersonerne er brødrene André og Philippe, som begge spilles af Lepage selv.  Filmen var Canadas officielle nominering til Oscar for bedste udenlandske film.

Eksterne henvisninger 
 
Far Side of the Moon 

Canadiske film fra 2003
Dramafilm fra Canada
Fransksprogede film